બીજા દિવસે હું તૈયાર થઈને ઓફીસ પહોંચ્યો.એક કલાક થઈ પણ મનસુખલાલ આવ્યા નહીં એટલે મને ચિંતા થવા લાગી. મેં અતુલને કહ્યું ચાલ આપણે એમના ઘરે જઈને તપાસ કરીએ…. હું અને અતુલ નીકળવાના જ હતા કે મનસુખલાલ આવ્યા. આવતાની સાથે જ એ મને ધારી ધારીને જોઈ રહ્યા. હું સમજી ગયો હતો કે મારું પ્લાનિંગ સક્સેસ થઈ રહ્યું છે. કાલે મનસુખલાલ ઓફિસે આવ્યા ત્યારે અમે એમના ઘરે જઈને બધા ફોટા બદલી દીધા હતા. જ્યાં એમના દીકરા અને વહુ ભવિક અને ઋત્વિના ફોટા હતા ત્યાં બધે મારા અને વિરલના ફોટા, જ્યાં નિકુંજના ફોટા હતા ત્યાં અમે જ્યૂના ફોટા, અને જ્યાં નિકુંજ અને એની માં ના ફોટા હતા ત્યાં વિરલ અને જયું ના ફોટા લગાવી દીધા હતા. એક ફેમિલી ફોટૉ જેમાં મનસુખલાલ હતા એ નીકાળીને મારા ઘરે પહોંચાડી દીધો હતો.